ফ্রান্স, বেলজিয়াম ও ইতালিতে জেনারেল স্টাফ হিসেবে নিযুক্ত ছিলেন। প্রথম বিশ্বযুদ্ধ চলাকালে সম্মানসূচক লেফটেন্যান্ট কর্নেলের দায়িত্ব পালন করেন। ১৯১৮ সালে সম্মানসূচক মেজর জেনারেল ও ১৯৩১ সালে সম্মানসূচক লেফটেন্যান্ট জেনারেল পদে উপনীত হন। ১৯২৫ সালে সম্মিলিত জাতিপুঞ্জে ভারতের প্রতিনিধিত্ব করেছিলেন তিনি। ভারতীয় প্রিন্সেস চেম্বারে ১৯২৬ থেকে ১৯৩৮ সময়কালে ১০ বছর চ্যান্সেলরের দায়িত্ব পালন করেছেন। গোল টেবিল বৈঠকেও প্রতিনিধিত্ব করেছেন মহারাজা ভুপিন্দর সিং।

ভারতের প্রথম ব্যক্তি হিসেবে মহারাজা ভুপিন্দর সিংয়ের নিজস্ব বিমান ছিল। ১৯১০ সালে যুক্তরাজ্য থেকে এটি ক্রয় করেছিলেন তিনি। সেলক্ষ্যে পাতিয়ালায় বিমানবন্দর নির্মাণ করেন। নন্দিত স্থাপত্যশৈলীতে গড়া ভবনের অবকাঠামো পাতিয়ালায় নির্মাণ করেন। এছাড়াও, পাতিয়ালায় কালীমন্দির ও কান্দাঘাটে গ্রীষ্মকালীন অবকাশ কাটানোর লক্ষ্যে চৈল প্রাসাদের সাথে চৈল ভিউ প্যালেস এবং শিমলায় ওক ওভার ও সেদার লজ নির্মাণের জন্যে পরিচিতি পেয়ে আসছেন। বর্তমানে এগুলো যথাক্রমে হিমাচল প্রদেশের মূখ্যমন্ত্রী ও পাঞ্জাব রাজ্যের অতিথিশালা হিসেবে ব্যবহৃত হচ্ছে।

ব্যতিক্রমধর্মী পদক সংগ্রাহক হিসেবেও তার পরিচিতি ছিল। বিশ্বাস করা হয় যে, ঐ সময়ে তিনি বিশ্বের সর্ববৃহৎ সংগ্রহশালা গড়ে তুলেছিলেন। চইল মিলিটারি স্কুলের অধিকাংশ ভবন পাতিয়ালার মহারাজা ভারত সরকারকে দান করেন। ১৯১৭ সালে স্যার ভুপিন্দর সিং পাতিয়ালা স্টেট ব্যাংক প্রতিষ্ঠা করেন।

কর্মজীবন
শৈশবকাল
ব্যক্তিগত জীবন
খেলোয়াড়ী জীবন